শান্তিনিকেতনের সোনাঝুরিতে এবার এক অন্যরকম দুর্গোৎসব ‘হীরালিনী দুর্গোৎসব’

ওয়েব ডেস্ক: বোলপুরের (Bolpur) সোনাঝুরি (Sonajhuri) অরণ্য এলাকায় এবারও আয়োজিত হচ্ছে বার্ষিক হিরালিনী দুর্গোৎসব। শান্তিনিকেতনের (Shantiniketan) শিল্প ও সংস্কৃতির আবহের মধ্যেই এই পুজো গত কয়েক বছরে বিশেষ পরিচিতি পেয়েছে। প্রাকৃতিক সৌন্দর্যে ঘেরা সোনাঝুরির বুকে দেবী দুর্গার (Durga Puja 2025) আরাধনা যেন এক অন্যরকম আবেদন তৈরি করে।

পুজোর উদ্যোক্তাদের দাবি, বাণিজ্যিক চটক নয়, বরং শিল্প, সংস্কৃতি এবং আধ্যাত্মিকতার সমন্বয়ই এই উৎসবের মূল উদ্দেশ্য। প্রতিবারের মতো এবছরও শিল্পীরা মাটির প্রতিমা, আলপনা এবং স্থানীয় হস্তশিল্প দিয়ে সাজিয়ে তুলছেন প্যান্ডেল। দর্শনার্থীরা যেমন দেবী আরাধনায় অংশ নেন, তেমনই স্থানীয় হাট থেকে কেনাকাটার সুযোগও পান।

আরও পড়ুন: ফাটল তোপ, মন্দিরে এলেন দেবী! প্রাচীন শহরে শুরু হল দুর্গাপুজো

শান্তিনিকেতন ও আশেপাশের এলাকায় হাজার হাজার পর্যটক এই সময় ভিড় জমান। ফলে উৎসব ঘিরে ছোট বড় ব্যবসায়ীরাও লাভবান হন। সংগঠকদের বক্তব্য, পরিবেশ-বান্ধব উপকরণ ব্যবহার এবং স্থানীয় মানুষকে যুক্ত করাই এই পুজোর বিশেষত্ব।

স্থানীয় বাসিন্দারা জানান, হিরালিনি দুর্গোৎসব এখন শুধু পূজা নয়, বরং বোলপুরের সাংস্কৃতিক পরিচয়ের অংশ হয়ে উঠেছে। তাই বছর ঘুরে সবাই অধীর আগ্রহে অপেক্ষা করেন সোনাঝুরির বুকের এই অনন্য দুর্গোৎসবের জন্য।